jkorsvik/nowiki_second_scrape_merged huggingface dataset:
Río Gallegos

Río Gallegos er hovedstaden i den argentinske provinsen Santa Cruz i Patagonia. Byen ligger ved munningen av elva Gallegos, 2 636 km sør for Buenos Aires. Byen hadde i 2001 en befolkning på 79 000.
Río Gallegos er en viktig by i den sørligste delen av Argentina, med militærbaser og en internasjonal lufthavn. Flygninger mellom Chile og RAF Mount Pleasant på Falklandsøyene mellomlander i Río Gallegos en gang i måneden.
Néstor Kirchner, Argentinas president fra 2003 til 2007, var ordfører i Río Gallegos fra 1987 til 1991.


== Eksterne lenker ==
Offisielt nettsted 
(en) Río Gallegos – kategori av bilder, video eller lyd på Commons
Petteri Lotila

Petteri Lotila (født 24. mars 1978 i Raumo i Finland) er en finsk tidlingere ishockeyspiller som spiller for Stavanger Oilers i GET-ligaen.  Han startet sin karriere som en ung centre i juniorlaget til sitt lokale lag, Lukko Rauma. Han har også spilt i Manchester Phoenix. Norgesmester 2010 med Stavanger Oilers. 7 sesonger ble det på Petteri i Stavanger Oilers. Han har spilt 312 kamper for klubben og bidratt med 91 poeng.


== Referanser ==


== Eksterne lenker ==
(en) Petteri Lotila – Hockeydb.com 
(en) Petteri Lotila – Eliteprospects.com
Bispegata (Trondheim)

Se pekerside for flere forekomster av Bispegata.Bispegata (1–20) er en gate i Midtbyen i Trondheim som strekker seg vestover fra Kjøpmannsgata langs Nidarosdomen og mot Kalvskinnet og Elvegata. Gaten ble anlagt etter byreguleringsplanen av Johan Caspar de Cicignon fra 1681, og fikk med kongelig approbasjon navnet Østre gate. Gaten gikk under dette navnet helt til 1886, da den fikk sitt nåværende navn på grunnlag av at bispegården lå i tilknytning til Bispegata.


== Bygninger og annet langs Bispegata ==
1: Den nye bispegården, oppført i 1955–1956. Arkitekt Helge Thiis.
2a: Tidligere eiendom for Arnstädtgården, som ble revet i 1902 for å gjøre plass til en utvidelse av Thomas Angells hus.
4: Thomas Angells hus, aldersboliger for Thomas Angells stiftelse oppført i 1772. Vest for krysset Bispegata/St. Jørgensveita ligger Archidiakoni plass.
5: Servicebygget til Nidarosdomen.
7b: Trondheim Kunstmuseum, tidligere eiendom for bygården Halcks palé revet 1852.
9a: Den gamle bispegården, som nå fungerer som bygning for Trondhjems Kunstforening.
9b: Norsk Døvemuseum (bildet), tidligere Trondheim offentlige skole for døve bygget i 1855. På folkemunne kalt Rødbygget.
9c: Birralee International School (Tidligere Kalvskinnet skole, åpnet 1887). Bygningen ble oppført i perioden 1885–1887 i nyrenessanse, tegnet av arkitekt Ole F. Ebbell.
11: De tidligere militærbygningene Lavetthusene (to bygninger oppført i 1844 og 1858–1860) og Verkstedbygningen (oppført som fengsel i 1849). Disse bygningene fungerer i dag som administrasjon, verksted og kantine for Nidaros domkirkes restaureringsarbeider.
12–16: E.C. Dahls park, tidligere kalt Madame Tronstads hage.
20: Adolf Øiens skole, tidligere eiendom for Ridehuset, som ble oppført i 1887 og revet i 1963.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 83. ISBN 978-82-573-1762-1. 


== Eksterne lenker ==
(en) Bispegata (Trondheim) – kategori av bilder, video eller lyd på Commons 
Flickr.com – Bildesøk på Bispegata
Chris Hughton

Christopher «Chris» Hughton (født 11. desember 1958) er en engelskfødt irsk fotballtrener og tidligere fotballspiller.
Han var tidligere manager i Premier League-klubben Newcastle United, men fikk sparken i desember 2010. Den 22. juni 2011 ble han ansatt som ny manager i Birmingham City.


== Referanser ==


== Eksterne lenker ==
(en) Chris Hughton – FIFA 
(en) Chris Hughton – Transfermarkt 
(en) Chris Hughton – Transfermarkt (manager) 
(en) Chris Hughton – national-football-teams.com 
(en) Chris Hughton – WorldFootball.net 
(en) Chris Hughton – Soccerbase.com 
(en) Chris Hughton – Soccerbase.com (manager) 
(en) Chris Hughton – FootballDatabase.eu 
(en) Chris Hughton – EU-Football.info 
(en) Chris Hughton – FBref
Kari Skår Sørheim

Kari Skår Sørheim (født 12. oktober 1948) er en norsk politiker for Kristelig Folkeparti. Fra 2007 har hun vært varaordfører i Masfjorden kommune i Hordaland.
Sørheim var også landsstyreleder i NMS fra 2008-2014. 


== Eksterne lenker ==
(no) Kari Sørheim hos Stortinget 
(no) Kari Sørheim hos Norsk senter for forskningsdata 
Hordaland KrF Arkivert 16. desember 2004 hos Wayback Machine.
[1]
Posthorn

Posthornet er et signalhorn som tidligere var en del av utstyret til postbøndene. I byene ble posthornet brukt til å varsle postens ankomst og avgang. Ellers skulle postbøndene, som fraktet posten i stafett, blåse i hornet når de nærmet seg skifte. Dette var da et signal til avløseren, neste postbonde, om å gjøre seg klar. På trange veistykker skulle Postens menn «blæse udi Posthornene, at hvo som dem der maatte møde, skulle vide at lade dem Plads til at forbie passere, paa det at posten ey i saamaade skulle hindres eller Opholdes,…».I Norge ble ikke posthorn tatt i bruk før i 1730. Ellers i Europa kjenner man til bruk av posthorn allerede på 1500-tallet. Trolig var det Wilhelm Resen, amtmann i Lister og Mandals amt, som sto bak forslaget om å ta i bruk posthorn i Norge. I 1730 skrev han til generalpostdirektøren og foreslo at de som fraktet posten fra Kristiansand burde utstyres med posthorn. I kongelig resolusjon av 8. april samme år ble det vedtatt at det skulle bevilges 150 daler til innkjøp av posthorn og skilt til samtlige norske postbønder.
Posthornet er heroldhornets arvtager. Heroldene ble ansvarlig for å lese opp kongelige proklamasjoner på torg og kirketrapp.
Kongen eller fyrsten bestemte i en sak, og herolden gikk da til byen, blåste i hornet, og leste opp kongens befaling. Ofte ble en skriftlig versjon slått opp på kirkedøren. Heroldene (opprinnelig hæreldste) var hærlederens sekretær og stedfortreder. Heroldene fikk oppdraget å føre riddernes navn og våpen ved ridderturneringer, og rope ut deltagere og vinnere.
Et posthorn har også reddet liv. I begynnelsen av januar 1903 ble postføreren Gunnar Turtveit tatt av et snøras i Seljestadjuvet mens han var på vei med posten mellom Odda og Røldal. Turtveit ble begravd under flere meter med snø, men ved hjelp av posthornet sitt klarte han etter 56 timer å grave seg ut. Postmuseet på Lillehammer har en stor samling posthorn, og Turtveits horn befinner seg i denne. Dessverre er det ikke mulig å skille dette hornet fra de andre hornene museet besitter.
Posthornet har vært motiv eller delmotiv på flere frimerker og frimerkeserier i flere land. Posten i Norge kan imidlertid skilte med at posthornserien for odde- og småbeløp er den lengstlevende frimerkeserien med samme motiv i verden, siden den har eksistert nesten uendret siden 1871.
Hornet har dessuten vært en del av logoene til flere lands postetater, og kan fortsatt gjenkjennes i stilisert form på Postens saker.


== Referanser ==
Norges Kristelige Studentforbund

Norges Kristelige Studentforbund, ofte kalt Studentorbundet eller Forbundet, er en landsomfattende kristen studentorganisasjon. Teologisk er Forbundet knyttet til frigjøringsteologi, feministteologi og andre progressive teologiske retninger. Organisasjonen blir ofte sett som et motstykke til det mer konservative Norges Kristelige Student- og Skoleungdomslag, en organisasjon som sprang ut av Forbundet etter en strid i 1924. Dannelsen av Forbundet skjedde i 1899 under navnet Norske Studenters Kristelige Forbund ettersom organisasjonen var et resultat av en sammenslåing av fem studentorganisasjoner. Første formann var teologiprofessor Simon Michelet som satt til 1903, da han ble redaktør for deres tidsskrift Excelsior fram til 1917.Forbundet er medlem av den internasjonale kristne studentbevegelsen World Student Christian Federation (WSCF).Forbundet utgir tidsskriftet AKT to ganger i året. Eilif Tanberg er nåværende leder og Aurora Marie Nome generalsekretær. Det utføres lokalt studentarbeid i Bergen, Oslo og Trondheim. Forbundet arrangerer utvekslinger til Palestina, samt studentkonferanser og nasjonale treff.
Det meste av aktiviteten foregår i de lokale forbundene. Her samles studenter til gudstjenester, debattmøter eller ulike studentaktiviteter.


== Oppbygning ==
Forbundet er en studentstyrt og demokratisk organisasjon. Landsmøtet er organisasjonens høyeste organ. Her velges leder og medlemmer til landsstyret. Landsstyret driver organisasjonen mellom landsmøtene, og ansatte har ansvaret for den daglige driften, ledet av generalsekretær. Lokalforbundene ledes av valgte styrer. Brorparten av aktivitetene skjer i studentbyene og drives av frivillige lokalstyrer. Forbundet har også faste sammenslutninger som jobber med konkrete problemstillinger, som for eksempel Utvalg for Palestina og Utvalg for likestilling, samt AKT-redaksjonen.


=== Samarbeidspartnere ===
Forbundet er tilsluttet følgende organisasjoner og nettverk:
World Student Christian Federation
World Student Christian Federation - Europe
Fellesutvalget for Palestina
Norges Fredsråd
FN-sambandet
Nettverk for rettferdig gjeldspolitikk
Flerkulturelt kirkelig nettverk
Støttekomiteen for Vest-Sahara
International Campaign to Abolish Nuclear Weapons (ICAN)
Frihet 21
FOKUS - Forum for kvinner og utviklingsspørsmål
Kristelig Studieforbund
Landsrådet for Norges barne- og ungdomsorganisasjoner
Norges Sosiale Forum
Hovedorganisasjonen VirkeForbundet engasjerer seg også i Kirken på Pride og Åpen folkekirke. Palestine Youth Ecumenical Movement (PYEM) er forbundets søsterforbund.


== Personer som har vært med i Norges kristelige studentforbund ==
Valborg Lerche
Kari Veiteberg, Oslo biskop
Anne Weider Aasen, redaktør
Hanne Ørstavik
Halvor Moxnes
Bjørn Eidsvåg
Jostein Gaarder
Kristian Schjelderup


== Referanser ==


== Eksterne lenker ==
Norges kristelige studentforbunds nettsted
Norges Kristelige studentforbund omtale om kirkevalget 2011
Arkeologiåret 1974

Arkeologiåret 1974 er en oversikt over blant annet utgravninger, fødte og avdøde personer med tilknytning til arkeologi i 1974.


== Utgravninger ==
Et prosjekt i Lamanai, Belize begynner, ledet av David M. Pendergast ved Royal Ontario Museum (fortsetter til og med 1988).


== Funn ==

September – Vraket av slaveskipet «Fredensborg» ble funnet utenfor nordspissen av Tromøya ved Arendal.
29. mars – Terrakottahæren til Qin Shi Huangdi
4. april – høystatus steinkistegrav i Songguk-ri, Korea, som inneholder bronsekniver, jadeornamenter og andre verdifulle artefakter i Liaoning-stilen
Statue fra Det østlige Han i Li Bing blir oppdaget ved Dujiangyan irrigasjonssystem.


== Priser ==
Margarete Bieber mottar Gullmedalje for fremragende innsats innen arkeologi av Archaeological Institute of America (AIA).


== Andre hendelser ==
20. januar – Område der HMY Mary ligger blir et beskyttet arkeologisk område.
Glyn Daniel får Disney professoratet i arkeologi ved University of Cambridge.


== Fødsler ==
5. mai – Kristin Armstrong Oma, norsk arkeolog
20. mai – Julie Lund. dansk/norsk arkeolog
25. november – Silje Elisabeth Fretheim, norsk arkeolog og forfatter


== Dødsfall ==
20. januar – Paul Sidney Martin, arkeolog og antropolog fra USA (født 1898)
1. oktober – Spyridon Marinatos, gresk arkeolog (født 1901)
6. oktober – Leonard Cottrell, britisk forfatter, journalist og arkeolog (født 1913)
Arkeologiåret 1975

Arkeologiåret 1975 er en oversikt over blant annet utgravninger, fødte og avdøde personer med tilknytning til arkeologi i 1975.


== Utgravninger ==
Et fem års prosjekt i Quiriguá begynner, sponset av University of Pennsylvania,  National Geographic Society, og regjeringen i Guatemala.
Nasjonal museet i Korea og beslektede institusjoner begynner arkeologiske utgravninger i Songguk-ri, en forhistorisk landsby som anses å være typisk for den materielle kulturen i den midtre mumunkeramikkperioden i Korea (utgravningene fortsetter periodevis inntil slutten av 1990-tallet).


== Funn ==
Veggmalerier i Cacaxtla.


== Hendelser ==
Oppdagelsen av Ciudad Perdida blir offentliggjort av regjeringen i Colombia.


== Priser ==
Eugene Vanderpool mottar Gullmedalje for fremragende innsats innen arkeologi av Archaeological Institute of America (AIA).


== Fødsler ==
6. april – Charlotte Booth, britisk arkeolog og forfatter som skriver om oldtidens Egypt
14. juni – Per Ditlef Fredriksen, norsk arkeolog


== Dødsfall ==
17. januar – Ranuccio Bianchi Bandinelli, italiensk klassisk arkeolog (født 1900)
9. september – John Eric Sidney Thompson, engelsk arkeolog og antropolog som var kjent for sin utforskning av mayasivilisasjonen i Mexico og Mellom-Amerika (født 1898)
28. oktober – Elise Jenny Baumgartel, tysk egyptolog og ekspert på forhistorisk tid (født 1892)
28. november – Erwin Bielefeld, tysk klassisk arkeolog (født 1907)
4. desember – Wendell Phillips, arkeolog fra USA (født 1925)
6. desember – Kurt Jaeger, tysk numismatiker (født 1909)
Wien Museum

Wien museum (tysk Wien Museum, egentlig Museen der Stadt Wien, tidligere Historisches Museum der Stadt Wien) er et historisk, kulturhistorisk og kunsthistorisk bymuseum i Wien. I tillegg til hovedbygningene i Karlsplatz og Hermesvilla, finnes det tallrike utstillinger i form av spesialmuseer, musikerboliger og arkeologiske museer.
Den permanente kunstsamlingen og den historiske samlingen om Wiens historie viser gjenstander fra neolittisk tid frem til midten av 1900-tallet. Tyngdepunktet ligger på 1800-tallet, deriblant med verker av Gustav Klimt. I tillegg arrangerer museet tallrike utstillinger.


== Eksterne lenker ==
Offisielt nettsted 
(en) Wien Museum – kategori av bilder, video eller lyd på Commons
Arkeologiåret 1976

Arkeologiåret 1976 er en oversikt over blant annet utgravninger, fødte og avdøde personer med tilknytning til arkeologi i 1976.


== Utgravninger ==
Chaco prosjektet (National Park Service and University of New Mexico) graver ut fjorten rom i Pueblo Alto fra 1976 til 1978.
Hwangnyongsa, et storskala buddhisttempel i Koreas tre kongedømmer, staten Silla, datert til 553 f.Kr. (utgravninger fortsetter til 1983).
Utgravninger i Tell Brak, Syria, begynner av et team fra University of London (fortsetter til 1981).
Utgravninger i Mezhirich, Ukraina, gjenopptas av N. L. Korniets og M. I. Gladkih (fortsetter til 1981).


== Publiseringer ==
Michael Aston og James Bond – The Landscape of Towns
Marcel Bénabou – La Résistance africaine à la Romanisation
Aubrey Burl – The Stone Circles of the British Isles
John Chadwick – The Mycenaean World
Keith Muckelroy – «The integration of historical and archaeological data concerning an historic wreck site, the Kennemerland», World Archaeology 7.3, s. 280–289
Peter J Reynolds – Farming in the Iron Age
Theodore Anton Sande – Industrial Archeology: a new look at the American heritage


== Funn ==
Fu Haos gravsted oppdages i Yinxu.
Joya de Cerén, «Amerikas Pompeii».
Nim Li Punit.
Den fjerde skatten i Qabalaskattene.
Fossiler av poteavtrykk fra dyr blir funnet i Laetoli, Tanzania.
Armagh Castle Street depotfunn (antas gravd ned ca. 1594).


== Andre hendelser ==
8. august – Det moderne Koreanske arkeologiske selskap grunnlegges i Seoul, Sør-Korea.
Bryggens Museum står ferdig.


== Priser ==
Edith Porada mottar Gullmedalje for fremragende innsats innen arkeologi av Archaeological Institute of America (AIA).


== Dødsfall ==
9. februar – Yohanan Aharoni, israelsk arkeolog (født 1919)
1. mars – Bjørn Hougen, norsk arkeolog (født 1898)
27. juni – David Clarke, engelsk arkeolog (født 1937)
22. juli – Mortimer Wheeler, skotsk arkeolog (født 1890)
11. september – Mario Napoli, italiensk arkeolog (født 1915)
Neil Merton Judd, amerikansk arkeolog (født 1887)
Hamda

Hamda er et populært muslimsk kvinnenavn som er en del av denne muslimske viktige setningen: Alhamdulila. Hamda brukes mest blant jenter. Det er veldig gammelt og er ennå svært populært.
Stureby-saken

Stureby-saken er et mord som skjedde natt til 7. juni 2009 i Sverige, da den 15-årige jenta Therese Johansson Rojo (født 17. juni 1993) ble kvalt til døde i en skog ved en hoppbakke ved Sockenplan utenfor Stockholm i Sverige. Stedet ligger inntil bydelen Stureby men tilhører egentlig Enskedefältet. Hun ble myrdet av to klassekamerater. De to 16 år gamle klassekameratene, en gutt og en pike, som til sist innrømmet å ha myrdet henne, ble arrestert den påfølgende dagen. Piken hadde planlagt å få gutten til å utføre mordet via SMS-meldinger, telefonsamtaler og på chatter på Internett gjennom et par uker før mordet fant sted.


== Hendelsene natt til 7. juni 2009 ==
Natt til 7. juni tok gutten Therese ut i skogen under et selskap som feiret at skolen var nesten ferdig. Han slo henne bakfra med en trestokk og kvalte henne deretter til døde. Gutten og piken som ble anklaget for mordet var et kjærestepar og Therese Johansson Rojo hadde kysset gutten i et selskap i mai 2009. Mordet ble oppmuntret av hans venninne via tekstmeldinger og chatting på Internett og han innrømmet mordet som ble utført for bevise hans kjærlighet og for å få sin opprinnelige venninne tilbake.


== Dommen ==
På grunn av mordernes unge alder fikk de to tenåringene tolv måneders frihetsberøvelse i et særskilt omsorgshjem. Piken anket sin dom, noe som forsinket hennes dom inntil anken ble avgjort i rettssystemet. Begge tenåringene ble løslatt i løpet av sommeren 2011 etter dommen, men begges dommer ble påklaget av aktor.Dommen har blitt heftig kritisert fra både svensk media og store deler av befolkningen, og det er formulert opprop for å få endret loven overfor unge forbrytere i Sverige ettersom den maksimale fengselsstraffen for unge er fire år i forvaring. Avisen Aftonbladet har satt i gang en kampanje kalt «Glöm inte Therese» den 12. juni 2009 som skal skaffe penger til hjelpeorganisasjonen Barnens rätt i samhället, BRIS. Mordofferets familie støtter også kampanjen. Mordet på Therese Johansson Rojos var den mest omtalte mordsaken i Sverige i 2009.


== Referanser ==


== Eksterne lenker ==
Dommen fra Södertörns tingsrätt 26. oktober 2009
Tidslinje for Stureby-saken
She & Him

She & Him er et band i indie-sjangeren med sangeren, musikeren og sangskriveren M. Ward og skuespilleren og sangeren Zooey Deschanel.
Duoen ga i 2008 ut albumet Volume One, med blant annet en cover av The Beatles' «I Should Have Known Better» og Smokey Robinsons «You've Really Got a Hold on Me», samt en rekke av M. Wards egna låter. I 2010 ga de ut sitt andre album, Volume Two.
En cover av The Smiths' «Please, Please, Please, Let Me Get What I Want» var på soundtracket til filmen (500) Days of Summer.


== Diskografi ==
Volume One (2008)
Volume Two (2010)
A Very She & Him Christmas (2011)
Volume 3 (2013)
Classics (2014)
Christmas Party (2016)


== Eksterne lenker ==
(en) Offisielt nettsted 
(en) She & Him – kategori av bilder, video eller lyd på Commons 
(en) She & Him på Internet Movie Database 
(en) She & Him på Apple Music 
(en) She & Him på Discogs 
(en) She & Him på MusicBrainz 
(en) She & Him på SoundCloud 
(en) She & Him på Spotify 
(en) She & Him på Songkick 
(en) She & Him på Last.fm 
(en) She & Him på AllMusic
Harald Alfsen

Harald Didrik Alfsen (født 1873, død 24. august 1949) var en norsk ingeniør og forfatter.
Alfsen var utdannet ved Kristiania tekniske skole i 1894. I de følgende år var han ansatt ved Kristiania Monier- og Sementvarefabrik, var deretter byingeniør i Porsgrunn, og deltok i utbyggingen av Skiensfjordens kommunale kraftselskap. Han ble programsekretær ved Porsgrunn kringkaster i 1927. For Universitetet i Oslo var han teknisk leder ved utgravningen av Raknehaugen. Alfsen var en tid lærer ved Oslo tekniske skole og utga da noen lærebøker. Han skrev også romaner, skuespill og barnebøker. I 1899 debuterte han med sciencefiction-boka Jernmennesket, utgitt under psevdonymet Finn Fare.


== Bibliografi ==
Teknisk skrift (1945, nyutgitt 1963, 1972, 1977, 1979)
Oppgaver i praktisk regning 1945
Porsgrunns kommunale elektrisitetsverk 1901 -1931 1931
Småfortellinger 1926
Veslefrikk med fela 1923
Betonskibsbygning 1917
Jernmennesket 1899


== Kilder ==
John de Mandeville

John de Mandeville er et pseudonym for den ukjente forfatteren av en fantasifull reiseskildring, The Travels of Sir John Mandeville. Denne reiseskildringen ble opprinnelig utgitt mellom 1357 og 1371 på anglo-normannisk, men ble snart etter oversatt til engelsk, fransk, latin og andre språk. I boken sies det blant annet at Jorden er rund. 
Boken skal ha påvirket blant andre Kristoffer Columbus.


== Referanser ==


== Eksterne lenker ==
The Travels of Sir John Mandeville (på engelsk)
Vårtun Kristne Grunnskole

Vårtun Kristne Oppvekstsenter er en kristent oppvekstsenter som ligger på Nesset i Levanger kommune.


== Organisering ==
Vårtun Kristne Oppvekstsenter (barnehage og grunnskole) eies av Elihu-menigheten i Levanger. Menigheten er en selvstendig frimenighet. Medlemmer til skolestyret utpekes av menighetens ledelse. Administrativ ledelse for skolen er rektor Harry Gilberg, mens barnehagestyrer er Olga Thodesen.
Oppvekstsenteret har blant annet fokus på vekst (V), kunnskap (K) og omsorg (O).
Hizb ut-Tahrir

Hizb ut-Tahrir (frigjøringspartiet) er en sunnimuslimsk, islamistisk gruppe som ble stiftet i Jerusalem i 1952, av Muhammed Taqiuddin al-Nabhani. Hizb ut-Tahrir har siden den gang spredd seg til mer enn 50 land. Gruppen er også aktiv i vesten, særlig i Storbritannia, men også i Danmark. I Storbritannia og Danmark er gruppen et eget, politisk parti. I Norge er gruppen forbudt. Gruppen har blitt beskrevet som kontroversiell, og ble i 2015 forbudt i Tyskland, Russland, Kina, Egypt, Tyrkia og flere arabiske stater.


== Referanser ==


== Eksterne lenker ==
Offisielt nettsted 
(en) Offisielt nettsted 
(ar) Offisielt nettsted 
(de) Offisielt nettsted 
(tr) Offisielt nettsted 
(fa) Offisielt nettsted 
(ur) Offisielt nettsted 
(ps) Offisielt nettsted 
(sw) Offisielt nettsted 
(en) Hizb ut-Tahrir – kategori av bilder, video eller lyd på Commons
Lilly Christensen

Lilly Christensen (født 6. april 1933 i Sveits) er en norsk organisasjonskvinne. Hun er tidligere generalsekretær i Kreftforeningen.
Christensen engasjerte seg i kreftsaken i 1973. Hun ble i 1982 generalsekretær i Kreftforeningen og satt i denne stillingen til 2002. I hennes tid som generalsekretær ble organisasjonen bygget ut til en landsdekkende forening, samtidig som det ble satset på forskning og informasjonsarbeid. Kreftforeningen tok i tiden Christensen var generalsekretær initiativ til foreningen initiativ til masseundersøkelser for å avdekke tilfeller av livmorhalskreft og brystkreft.Kongen utnevnte i 2004 Christensen til ridder av 1. klasse av St. Olavs Orden «for samfunnsnyttig virke.»


== Referanser ==
Roda Ahmed

Roda Ahmed Hermansen (født 1981 i Hargaisa, Somalia) er en norsk forfatter. Hun er født i Somalia og har bodd mesteparten av livet i Norge.Ahmed har studert sosialantropologi i Trondheim, og er bosatt i New York. 
Ahmed kom i 2008 ut med sin debutroman Forberedelsen på Gyldendal Norsk Forlag.


== Referanser ==
Ara (slekt)

Ara er en neotropisk slekt med arafugler. Slekten inkluderer åtte nålevende arter, i det cubansk rødara (Ara tricolor) er antatt utdødd. Den har ikke blitt observert siden 1864.Ara papegøyer er store papegøyefugler med lange stjerter, lange, smale vinger og fargerik fjærdrakt. Alle artene har en karakteristisk bar flekk rundt øynene. Hunner og hanner har lik fjærdrakt.
Ara papegøyer er populære kjæledyr, siden de lett lar seg temme og ofte lar seg lære opp til både kunster og snakking. Viltfanging av fugler er imidlertid for lengst blitt forbudt, siden artene er truet av utryddelse. Smugling av fugler er fortsatt utbredt og en alvorlig trussel mot flere arter.
Tidligere omfattet slekten flere arter, men noen arter har blitt skilt ut i egne slekter. Dette gjelder arter i slektene Orthopsittaca, Primolius og Diopsittaca.


== Arter ==
Ara ambiguus, gladiatorara
Ara ararauna, blågulara
Ara chloropterus, grønnvingerødara
Ara glaucogularis, blåstrupeara
Ara macao, gulvingerødara
Ara militaris, soldatara
Ara rubrogenys, rødøreara
Ara severus, brunpanneara


== Referanser ==


== Eksterne lenker ==
(en) Ara i Global Biodiversity Information Facility 
(no) Ara hos Artsdatabanken 
(en) Ara hos Fossilworks 
(en) Ara hos ITIS 
(en) Ara hos NCBI 
(en) Kategori:Ara – bilder, video eller lyd på Wikimedia Commons 
(en) Ara (genus) – galleri av bilder, video eller lyd på Wikimedia Commons 
Ara – detaljert informasjon på Wikispecies